**Poziv na upis**

**radi nastavka redovitog školovanja učenika nakon završetka obrazovanja, odnosno stjecanja prve kvalifikacije**

**za zanimanje drvodjeljski tehničar dizajner**

Učenik koji je završio obrazovni program u trajanju od tri godine može nastaviti obrazovanje u četverogodišnjem strukovnom programu obrazovanja u statusu redovitoga učenika za zanimanje drvodjeljski tehničar dizajner.

Rok za predaju zahtjeva za nastavak redovitog obrazovanja za školsku godinu 2022./2023. je **do 05. srpnja 2022. godine.**

Učenik, odnosno roditelj ili skrbnik malodobnog učenika obvezan je podnijeti Školi:

* pisani zahtjev za nastavkom obrazovanja (nalazi se u prilogu)
* izvornike ili ovjerene preslike prethodno stečenih razrednih svjedodžbi i
* svjedodžbu o završnom ispitu.

Obrazovanje radi stjecanja više razine kvalifikacije može se nastaviti unutar istoga obrazovnog sektora u kojemu je stečeno prethodno strukovno obrazovanje.

Učenik može nastaviti obrazovanje za višu razinu kvalifikacije u roku od 2 godine od dana završetka niže razine srednjega obrazovanja, odnosno od završetka trogodišnjega obrazovnog programa.

Obrazovanje može nastaviti učenik čiji prosjek ocjena svih razreda srednjeg strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.

Srednje obrazovanje radi stjecanja više razine kvalifikacije učenik nastavlja u skladu sa zakonima koji uređuju djelatnost odgoja i obrazovanja u osnovnoj i srednjoj školi i strukovno obrazovanje.

Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje Nastavničko vijeće srednje škole.

Učenik kojemu je odobren nastavak obrazovanja za višu razinu kvalifikacije upisuje se u školu putem upisnice dostupne na mrežnim stranicama ministarstva nadležnog za obrazovanje i mrežnim stranicama Škole.